CELEX: 32008R1253
Language: bg
Date: 2008-12-15 00:00:00
Title: Регламент (ЕО) № 1253/2008 на Комисията от 15 декември 2008 година за разрешаване на медния хелат от хидроксианалог на метионина като фуражна добавка (Текст от значение за ЕИП)

16.12.2008   
            
            
               BG
            
            
               Официален вестник на Европейския съюз
            
            
               L 337/78
            
         
      РЕГЛАМЕНТ (ЕО) № 1253/2008 НА КОМИСИЯТА
   
   от 15 декември 2008 година
   за разрешаване на медния хелат от хидроксианалог на метионина като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението. Това заявление беше придружено от данните и документите, изисквани съгласно член 7, параграф 3 от посочения регламент.
            
         
               (3)
            
            
               Заявлението се отнася до разрешаването на препарата от меден хелат от хидроксианалог на метионина като фуражна добавка за пилета за угояване, който следва да бъде класифициран в категорията „хранителни добавки“.
            
         
               (4)
            
            
               От становището на Европейския орган за безопасност на храните („органът“) от 16 април 2008 г. следва, че медният хелат от хидроксианалог на метионина не се отразява неблагоприятно върху здравето на животните, здравето на хората или околната среда при храненето на пилета за угояване (2). Органът заключи също, че посоченият продукт, използван като фуражна добавка за пилета за угояване, не представлява никакъв друг риск, който съгласно член 5, параграф 2 от Регламент (ЕО) № 1831/2003 би могъл да възпрепятства разрешаването му. В съответствие с това становище посоченият препарат може да бъде считан за източник на достъпна мед и отговаря на критериите за хранителна добавка за пилета за угояване. В становището си органът препоръчва също подходящи мерки относно сигурността на потребителите. Той не счита, че е налице необходимост от специфични изисквания за мониторинг след пускането на пазара. Органът също така провери доклада за метода за анализ на фуражната добавка във фураж, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно е целесъобразно употребата на посочения препарат да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 декември 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  Научно становище на Групата по добавките и продуктите или веществата, използвани при храненето на животни (FEEDAP), по молба на Европейската комисия относно безопасността и ефикасността на Mintrex®Cu (меден хелат от хидроксианалог на метионина) като фуражна добавка за всички видове животни. The EFSA Journal (2008) 693, стр. 1—19.
   
      ПРИЛОЖЕНИЕ
      
         
                     Идентификационен номер на добавката
                  
                  
                     Име на притежателя на разрешителното
                  
                  
                     Добавка
                  
                  
                     Състав, химична формула, описание, метод за анализ
                  
                  
                     Вид или категория на животното
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешителното
                  
               
                     Съдържание на елемента (Cu) в mg/kg пълноценен фураж със съдържание на влага 12 %
                  
               
                     Категория „Хранителни добавки“. Функционална група: смеси на елементи с микроконцентрация
                  
               
                     „3b410
                  
                  
                     —
                  
                  
                     Меден хелат от хидроксианалог на метионина
                  
                  
                     
                                  
                              
                              
                                 Характеристика на добавката:
                                 
                                              
                                          
                                          
                                             Меден хелат от хидроксианалог на метионина с минимално съдържание на мед от 17 % и на бутанова киселина (2-хидрокси-4-метилтио) от 78 %.
                                          
                                       
                                              
                                          
                                          
                                             Минерално масло: ≤ 1 %
                                          
                                       
                                              
                                          
                                          
                                             CAS: 292140-30-8
                                          
                                       
                           
                                  
                              
                              
                                 Метод за анализ (1):
                                 Атомноабсорбционна спектрометрия (AAS)
                              
                           
                  
                     Пилета за угояване
                  
                  
                     —
                  
                  
                     —
                  
                  
                     25 (общо)
                  
                  
                     Добавката се смесва с фуражи под формата на предварителна смес.
                     За безопасността на потребителите: носене на предпазна маска на устата, предпазни очила и ръкавици по време на работа.
                  
                  
                     5.1.2019 г.
                  
               
      
         (1)  Подробна информация относно методите за анализ може да бъде намерена на интернет адреса на референтната лаборатория на Общността: http://www.irmm.jrc.be/crl_feed_additives“